*Projekts*

LATVIJAS REPUBLIKAS MINISTRU KABINETS

2017.gada \_\_\_. \_\_\_\_\_\_\_\_\_\_\_\_\_\_\_\_\_\_ Rīkojums Nr. \_\_\_\_\_\_\_

Rīgā (prot. Nr. \_\_\_ \_\_\_.§)

**Par konceptuālo ziņojumu “Par atjaunojamo energoresursu izmantošanu transporta sektorā”**

1. Atbalstīt konceptuālā ziņojuma “Par atjaunojamo energoresursu izmantošanu transporta sektorā” (turpmāk – Konceptuālais ziņojums) risinājuma variantu, kas paredz Konceptuālā ziņojuma 2.1. nodaļā minēto darbību īstenošanu un 2.3. nodaļā minēto pienākumu degvielas tirgotājiem nodrošināt noteiktu no atjaunojamiem energoresursiem ražotas enerģijas daļu realizētajā degvielā, no 2019.gada obligātā pienākuma prasības ieviešot samazinātā apjomā, bet 2020.gadā pilnā apjomā, vienlaikus saglabājot obligātā piejaukuma prasības, kā arī veicot izmaiņas Ministru kabineta 2000.gada 26.septembra noteikumos Nr.332 ,,Noteikumi par benzīna un dīzeļdegvielas atbilstības novērtēšanu’’ un Ministru kabineta 2005.gada 18.oktobra noteikumos Nr.772 ,,Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību Latvijā’’, lai nodrošinātu, ka no 2018.gada periodā no 1.aprīļa līdz 31.oktobrim gan mērena klimata, gan arktiskos un bargos ziemas apstākļos izmantojamu dīzeļdegvielu drīkst tirgot tikai pievienojot biodegvielu vismaz 4,5-5% apjomā pēc tilpuma.

2. Finanšu ministrijai sagatavot un iesniegt izskatīšanai Ministru kabinetā grozījumus likumā „Par akcīzes nodokli” paredzot, ka degvielām E85 un B100 netiek piemērotas samazinātas akcīzes nodokļa likmes.

3. Ekonomikas ministrijai pēc 2.punktā minēto grozījumu apstiprināšanas Ministru kabinetā sagatavot pieteikumu Eiropas Komisijai par samazināto akcīzes likmju piemērošanu degvielām E85 un B100 periodā no 2014.gada 1.janvāra.

4. Ekonomikas ministrijai izstrādāt un ekonomikas ministram līdz 2017.gada 1.augustam noteiktā kārtībā iesniegt Ministru kabinetā likumprojektu par no atjaunojamajiem energoresursiem ražotām transporta degvielām, transportā izmantojamo elektroenerģiju un bioloģiskajiem šķidrajiem kurināmajiem, aizstājot spēkā esošo Biodegvielas likumu.

Ministru prezidents Māris Kučinskis

Ministru prezidenta biedrs,  
ekonomikas ministrs Arvils Ašeradens

Iesniedzējs:

Ministru prezidenta biedrs,  
ekonomikas ministrs Arvils Ašeradens

Vīza:

Valsts sekretārs J.Stinka

19.04.2017. 12:22

269

I. Draudiņa, 67013142

Inguna.Draudina@em.gov.lv